smcproject/ml-wiki-sentences huggingface dataset:
താരം വേഷം 1 കല്യാണി പ്രിയദർശൻ ഫാത്തിമ നൂർജഹാൻ 2 സുധീഷ് മുനീർ- പാത്തുവിന്റെ ഉപ്പ 3 അനീഷ് മേനോൻ ആസിഫ്- പാത്തുവിന്റെ ഇക്ക 4 സാബുമോൻ അബ്ദുസമദ് ജയേഷ് നായർ 5 ഷഹീൻ സിദ്ദിക്ക് സോളമൻ മാർഗരറ്റ് 6 ഷാജു ശ്രീധർ എൻ പി ഗോപകുമാർ 7 ഉണ്ണിമായ പ്രസാദ് ദീപിക 8 ഫെമിന ജോർജ്ജ് രമ്യ 9 പ്രിയ ശ്രീജിത്ത് നൂർജഹാൻ- പാത്തുവിന്റെ ഉമ്മ 10 ഗൗതം മേനോൻ ശിവ നാരായണൻ 11 ബാലചന്ദ്രൻ ചുള്ളിക്കാട് ബാലചന്ദ്രൻ ചുള്ളിക്കാട് 12 ഐ.എം. വിജയൻ ഐ എം വിജയൻ 13 ഷൈജു ദാമോദരൻ ഷൈജു ദാമോദരൻ 14 മുഹമ്മദ് റാഫി മുഹമ്മദ് റാഫി 15 എൻ.പി. പ്രദീപ് എൻ.പി പ്രദീപ് 16 തെന്നൽ അഭിലാഷ് ഫാത്തിമയുടെ ബാല്യം 17 വസുദേവ് ആസിഫിന്റെ ബാല്യം 18 പ്രവേഗ് ബഷീർ ബാല്യം 19 ജിനു മുഹമ്മദ് റഫീഖിന്റെ ബാല്യം 20 നവാസ് വള്ളിക്കുന്ന് റഫീഖ് 21 ബാലൻ പാറക്കൽ കാദറുപ്പ 22 ജയരാജ് കോഴിക്കോട് അഹമ്മദ് 23 സരസ ബാലുശ്ശേരി വലിയുമ്മ 24 ജീവ നവാസ് 25 സ്മിനു സിജോ ബീന ജോണി 16 പ്രിവിൻ വിനീഷ് സോബിൻ 17 അനീഷ്‌കുമാർ പ്രശാന്ത് മേനോൻ 18 വിജയ് മേനോൻ വിജയ് ജോൺ 19 വിനോദ് കെടാമംഗലം സെക്യൂരിറ്റി 20 ആർ ജെ മുരുകൻ മെയിൻ കെമിസ്റ്റ് 21 സിനി ആൻ ആൻസി ടീച്ചർ 22 ജയരാജ് ടി സി അബ്ദുൾ ഗഫൂർ 23 മനു സി കുമാർ ശ്യാംകുമാർ 24 അരുൺ ജി അലക്സ് കൂര്യൻ 25 നിഷാദ് മങ്കട ബഷീർ 16 സുന്ദരൻ രാമനാട്ടുകര മത്തി ബാവുക്ക 17 മരിയ ട്രീസ എബ്രഹാം മനോരമ ന്യൂസ് റിപ്പോർട്ടർ 18 ലാവണ്യ ചന്ദ്രൻ രമ്യയുടെ സുഹൃത്ത് ഗാനങ്ങൾ വരികൾ: സുഹൈൽ കോയ ഈണം: ഹെഷാം അബ്ദുൾ വഹാബ് നമ്പർ.
പാട്ട് പാട്ടുകാർ രാഗം 1 നാ നാ നാ (റാപ് സോങ്) വെണോ മിസ്സ് ,ഹെഷാം അബ്ദുൾ വഹാബ് 2 ടറ്റ ടറ്റ ടട്ടാറാ അനിരുദ്ധ് രവിചന്ദർ അവലംബം പുറംകണ്ണികൾ മൈക്ക്-ഇൽ ഫാത്തിമ(2023) വിഡിയോ യൂട്യൂബിൽ മൈക്ക്-ഇൽ ഫാത്തിമ(2023) ഇന്റർനെറ്റ് മൂവി ഡാറ്റാബേസിൽ
സിയം റീപ്പ് ഇംഗ്ലീഷ് വിലാസം https://ml.wikipedia.org/wiki/Siem_Reap
കംബോഡിയയുടെ വടക്കു പടിഞ്ഞാറൻ ഭാഗത്തുള്ള സിയം റീപ്പ് പ്രവിശ്യയുടെ തലസ്ഥാനമാണ് സിയം റീപ്പ് .
യുനെസ്കോ ലോകപൈതൃക കേന്ദ്രമായ അങ്കോർ വാത്ത് ക്ഷേത്രങ്ങളിലേക്കുള്ള 'പ്രവേശന കവാടം' എന്ന നിലയിൽ പ്രസിദ്ധമായ ഈ നഗരം ഇന്നൊരു വിനോദസഞ്ചാരകേന്ദ്രമാണ്.
അങ്കോർ സന്ദർശിക്കാനെത്തുന്നവർക്ക് താമസിക്കുന്നതിനുള്ള ഹോട്ടലുകൾ , റിസോർട്ടുകൾ എന്നിവയോടൊപ്പം ഭക്ഷണശാലകളും മറ്റു വ്യാപാര കേന്ദ്രങ്ങളും ഇവിടെ ധാരാളമുണ്ട്.
ചൈനീസ് , കൊളോണിയൽ വാസ്തുവിദ്യാശൈലികളിൽ നിർമ്മിച്ച പല കെട്ടിടങ്ങളും ഇവിടെയുണ്ട്.
മ്യൂസിയങ്ങൾ , അപസര നൃത്തം നടക്കുന്ന വേദികൾ, കംബോഡിയൻ കൾച്ചറൽ വില്ലേജ്, കരകൗശല കേന്ദ്രങ്ങൾ , നെൽ വയലുകൾ , മത്സ്യബന്ധനകേന്ദ്രങ്ങൾ , ടോൺലെ സാപ് തടാകം എന്നിവയെല്ലാം സിയം റീപ്പ് നഗരത്തെ വിനോദസഞ്ചാരികൾക്കു പ്രിയപ്പെട്ടതാക്കി മാറ്റുന്നു.
സിയം റീപ്പിലെ ഒരു രാത്രി ദൃശ്യം ചരിത്രം
ഖമർ ഭാഷയിൽ 'സിയം റീപ്പ്' എന്ന വാക്കിന്റെ അർത്ഥം 'സിയമിന്റെ പരാജയം' എന്നാണ്.
നൂറ്റാണ്ടുകൾക്കു മുമ്പ് സിയാമീസ് സാമ്രാജ്യവും ഖമർ സാമ്രാജ്യവും തമ്മിൽ നടന്ന പോരാട്ടവുമായി ഈ വാക്കിനു ബന്ധമുണ്ട്.
സിയാം ഭരിച്ചിരുന്ന അയുത്തായ സാമ്രാജ്യത്തിലെ മഹാ ചക്രഭട്ട് രാജാവ് 1549-ൽ കംബോഡിയ പിടിച്ചെടുക്കാൻ ശ്രമിച്ചു.
യുദ്ധത്തിൽ അദ്ദഹത്തിന്റെ സൈന്യത്തെ കമ്പോഡിയയിലെ കിങ് ആങ് ചാൻ (1516 - 1566) പരാജയപ്പെടുത്തി.
ആ പോരാട്ടത്തിന്റെ ഓർമ്മയ്ക്കായി കിങ് ആങ് ചാൻ രാജാവ് ഈ നഗരത്തിനു 'സിയമിന്റെ പരാജയം' എന്നർത്ഥം വരുന്ന 'സിയം റീപ്പ്' എന്ന പേരു നൽകിയെന്നാണ് ഇവിടുത്തെ നാടോടിക്കഥകളിൽ പറഞ്ഞുകേൾക്കുന്നത്.
എന്നാൽ മൈക്കൽ വിക്രിയെപ്പോലുളെള പണ്ഡിതൻമാർ ഈ വാദത്തെ എതിർക്കുന്നു.
സിയം റീപ്പിന് ആ പേരു ലഭിച്ചത് കംബോഡിയയുടെ പഴയ ചൈനീസ് നാമമായ 'ചെൻല'യിൽ നിന്നാണെന്നാണ് അദ്ദേഹം വാദിക്കുന്നത്. 'സിയം റീപ്പ്' എന്ന വാക്കിന്റെ ഉത്ഭവത്തെപ്പറ്റി കൃത്യമായ വിവരങ്ങൾ ലഭ്യമല്ല.
അങ്കോർ വാത്തിന്റെ പുനഃസ്ഥാപനം ഗ്രാൻഡ് ഹോട്ടൽ
കാടുകയറി നശിച്ചുകിടന്നിരുന്ന അങ്കോർ വാത്ത് ക്ഷേത്രസമുച്ചയത്തെ ഇരുപതാം നൂറ്റാണ്ടിന്റെ ആരംഭത്തിൽ ഫ്രഞ്ചുകാർ പുനഃസ്ഥാപിച്ചതോടെയാണ് ക്ഷേത്രവും സിയം റീപ്പ് എന്ന നഗരവും ലോകശ്രദ്ധ നേടുന്നത്.
സന്ദർശകർ ധാരാളമെത്തിയതോടെ ഈ നഗരത്തിൽ നിരവധി സ്ഥാപനങ്ങൾ ഉയർന്നുവന്നു.
1932 -ൽ ഗ്രാൻഡ് ഹോട്ടൽ ഡി അങ്കോർ പ്രവർത്തനമാരംഭിച്ചു.
1960 -കൾ വരെ ഈ നഗരത്തിലും അങ്കോറിലും ധാരാളം സന്ദർശകരെത്തിയിരുന്നു.
കംബോഡിയയിൽ പിന്നീട് ആഭ്യന്തരയുദ്ധം ആരംഭിച്ചതോടെ സന്ദർശകരുടെ വരവുകുറഞ്ഞു.
1975 -ൽ മാവോയിസ്റ്റുകളുടെ നേതൃത്വത്തിലുള്ള ഖമർ റൂഷ് സംഘടന അധികാരത്തിൽ വന്നു.
അവർ സിയം റീപ്പ് നഗരത്തിലെ ജനങ്ങളെ കുടിയൊഴിപ്പിച്ച് ഗ്രാമങ്ങളിലേക്കു പറഞ്ഞയച്ചു.
തുടർന്ന് ഖമർ റൂഷിന്റെ ക്രൂരതകൾക്ക് സാക്ഷിയാകേണ്ടി വന്ന നഗരങ്ങളിലൊന്നായി സിയം റിയപ്പ് മാറി.
1998 -ൽ ഖമർ റൂഷ് നേതാവ് പോൾ പോട്ടിന്റെ മരണത്തോടെ സ്ഥിതിഗതികൾ ശാന്തമാവുകയും സന്ദർശകർ വീണ്ടും എത്തിത്തുടങ്ങുകയും ചെയ്തു.
പൈതൃക കേന്ദ്രമായ അങ്കോർ വാട്ടിലേക്കുള്ള പ്രവേശന നഗരമാണ് ഇന്നത്തെ സിയം റീപ്പ്.
2014 -ലെ കണക്കുപ്രകാരം ലോകത്തിലെ മികച്ച വിനോദസഞ്ചാരകേന്ദ്രങ്ങളുടെ പട്ടികയിൽ നാലാം സ്ഥാനം സിയം റീപ്പിനായിരുന്നു.
അങ്കോർ വാട്ടിന്റെ പുനഃസ്ഥാപനം അങ്കോർ വാട്ട്
കാടു കയറി നശിച്ചുകിടന്നിരുന്ന അങ്കോർ വാത്ത് ക്ഷേത്രസമുച്ചയത്തെ ഇരുപതാം നൂറ്റാണ്ടിന്റെ ആരംഭത്തിൽ ഫ്രഞ്ചുകാർ പുനഃസ്ഥാപിച്ചതോടെയാണ് ക്ഷേത്രവും സിയം റീപ്പ് നഗരവും ലോകശ്രദ്ധ നേടുന്നത്.
1960 -കൾ വരെ ഈ നഗരത്തിലും അങ്കോറിലും ധാരാളം സന്ദർശകർ എത്തിയിരുന്നു.
1975 -ൽ മാവോയിസ്റ്റുകളുടെ നേതൃത്വത്തിൽ ഖമർ റൂഷ് സംഘടന അധികാരത്തിൽ വന്നു.
തുടർന്ന ഖമർ റൂഷിന്റെ ക്രൂരതകൾക്കു സാക്ഷിയാകേണ്ടി വന്ന നഗരങ്ങളിലൊന്നായി സിയം റീപ്പ് മാറി.
1998 -ൽ ഖമർ റൂഷ് തലവൻ പോൾ പോട്ടിന്റെ മരണത്തോടെ സ്ഥിതിഗതികൾ ശാന്തമാകുകയും സന്ദർശകർ വീണ്ടും എത്തിത്തുടങ്ങുകയും ചെയ്തു.
പൈതൃക കേന്ദ്രമായ അങ്കോർവാത്തിലേക്കുള്ള പ്രവേശനകവാടമാണ് ഇന്നത്തെ സിയം റീപ്പ്.
ഭൂമിശാസ്ത്രം സിവുത തെരുവ്
സിയം റീപ്പ് നദിയുടെ തീരത്തായി ബുദ്ധമതക്കാരുടെ പഗോഡകൾക്കു ചുറ്റും ധാരാളം ഗ്രാമങ്ങളുണ്ട്.
കൊളോണിയൽ കാലത്തെ കെട്ടിടങ്ങൾ സിവുത തെരുവിലും മറ്റും കാണാൻ സാധിക്കും.
ഹോട്ടലുകളും വിശ്രമകേന്ദ്രങ്ങളും മറ്റു വ്യാപാരകേന്ദ്രങ്ങളും കൊണ്ടുനിറഞ്ഞിരിക്കുന്ന പട്ടണമാണ് സിയം റീപ്പ്.
സാമ്പത്തികം പബ് 
സ്ട്രീറ്റ്
'സിയം റീപ്പിന്റെ സമ്പദ്‌വ്യവസ്ഥയുടെ നട്ടെല്ല്' എന്നറിയപ്പെടുന്നത് വിനോദസഞ്ചാരമാണ്.
2010 -ലെ കണക്കനുസരിച്ച് ഈ നഗരത്തിലെ 50 ശതമാനം തൊഴിലവസരങ്ങളും വിനോദസഞ്ചാരമേഖലയിൽ കേന്ദ്രീകരിച്ചിരിക്കുന്നു.
ഖമർ റൂഷ് കാലത്തിന്റെ അന്ത്യത്തോടെ നല്ലൊരു വിനോദസഞ്ചാരകേന്ദ്രമായി മാറിയ സിയം റീപ്പിൽ പിന്നീടുവന്ന വ്യവസായങ്ങളെല്ലാം വൻ പുരോഗതി നേടി.
1990 -കളുടെ മധ്യത്തിൽ ആരും തന്നെ സന്ദർശിക്കാതിരുന്ന ഈ നഗരത്തിൽ 2004 -ഓടുകൂടി പത്തു ലക്ഷത്തിലധികം വിനോദസഞ്ചാരികളാണ് എത്തിയത്.
2012 -ൽ സന്ദർശകരുടെയെണ്ണം 20 ലക്ഷമായി ഉയർന്നു.
കംബോഡിയ സന്ദർശിക്കാനെത്തുന്ന സഞ്ചാരികളുടെ 50 ശതമാനത്തോളവും സിയം റീപ്പ് വഴി കടന്നുപോകുന്നതായി കണക്കാക്കുന്നു.
നഗരത്തിൽ നിന്ന് 6 കിലോമീറ്റർ അകലെയുള്ള അങ്കോർ വാട്ട് ക്ഷേത്രസമുച്ചയം കാണാനാണ് മിക്കവരും എത്തുന്നത്.
ഇവർക്കു താമസിക്കുവാൻ അതിഥി മന്ദിരങ്ങൾ മുതൽ പഞ്ചനക്ഷത്ര ഹോട്ടലുകൾ വരെ സിയം റീപ്പിലുണ്ട്.
വിനോദസഞ്ചാരികൾക്കാവശ്യമായ എല്ലാ വസ്തുക്കളും ഇവിടെ ലഭ്യമാണ്.
അരിയിൽ നിന്നുണ്ടാക്കുന്ന 'സോമ്പായി' എന്ന വീഞ്ഞിന്റെ ഉൽപ്പാദനത്തിനു പേരുകേട്ട നഗരമാണ് സിയം റീപ്പ്.
ആകർഷണങ്ങൾ അങ്കോർ വാട്ടിനും അങ്കോർതോമിനും സമീപം സിയം റീപ്പ് നഗരം.
ഒരു ഉപഗ്രഹ ചിത്രം
ഖമർ സംസ്കാര കാലത്തെ അവശേഷിപ്പുകളുള്ള അങ്കോർ വാട്ട് ക്ഷേത്രസമുച്ചയം സിയം റീപ്പ് നഗരത്തിനടുത്താണ് സ്ഥിതിചെയ്യുന്നത്.
ഹിന്ദു പുരാണേതിഹാസങ്ങളിലെ സന്ദർഭങ്ങൾ ആലേഖനം ചെയ്തിരിക്കുന്ന ആയിരക്കണക്കിനു ഭിത്തികൾ നിറഞ്ഞ ഈ ക്ഷേത്രസമുച്ചയങ്ങൾ യുനെസ്കോ ലോകപൈതൃക പട്ടികയിൽ ഇടം നേടിയിട്ടുണ്ട്.
12-ആം നൂറ്റാണ്ടിൽ നിർമ്മിക്കപ്പെട്ട നിരവധി ക്ഷേത്രങ്ങളുള്ള അങ്കോർതോം എന്ന രാജകീയ നഗരവും സമീപമുണ്ട്.
ദ കംബോഡിയ ലാൻഡ് മൈൻ മ്യൂസിയം ആൻഡ് റിലീഫ് സെന്റർ, വാർ മ്യൂസിയം കംബോഡിയ, അങ്കോർ നാഷണൽ മ്യൂസിയം, ഓൾഡ് മാർക്കറ്റ്, ആർട്ടിസാൻസ് അങ്കോർ, കംബോഡിയൻ കൾച്ചറൽ വില്ലേജ് എന്നിവയാണ് സിയം റീപ്പിലെ മറ്റു പ്രധാന ആകർഷണങ്ങൾ.
നോം കുലൻ ദേശീയോദ്യാനം, നോം ഡെയി കുന്ന്, ബാന്റി ശ്രേയ്, ടോൺലെ സാപ് തടാകം എന്നിവയാണ് സമീപത്തെ കാഴ്ചകൾ.
റോഡ് , റെയിൽ , വ്യോമ , ജല ഗതാഗത മാർഗ്ഗങ്ങളിലൂടെയെല്ലാം ഇവിടെ എത്തിച്ചേരാം.
ഇവിടെ നിന്ന് 7 കിലോമീറ്റർ അകലെയായി സിയം റീപ്പ് അന്താരാഷ്ട്ര വിമാനത്താവളം സ്ഥിതിചെയ്യുന്നു.
അവലംബം പുറംകണ്ണികൾ Siem Reap എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Siem Reap website
13°21′44″N 103°51′35″E ﻿ / ﻿ 13.36222°N 103.85972°E ﻿ / 13.36222; 103.85972
നം ബൻചോക്
അരി കൊണ്ടുണ്ടാക്കി ചെറുതായി പുളിപ്പിച്ചെടുത്ത ഒരിനം നൂഡിൽസ് വിഭവവും അതുപോലെ കംബോഡിയയിലെ ഒരു പ്രഭാതകാല ഭക്ഷ്യ വിഭവവുമാണ് നം ബൻചോക് ( ഖ്മേർ : នំបញ្ចុក).
ബൻചോക് എന്ന പദത്തിന് ഖ്മെർ ഭാഷയിൽ "ഭക്ഷണം കൊടുക്കുക" എന്നാണ് അർത്ഥം.
ഏകദേശം രണ്ടു മുതൽ നാലുവരെ മണിക്കൂർ വെള്ളത്തിൽ കുതിർത്തുവച്ച അരി പിന്നീട് ദ്രവരൂപത്തിലുള്ള മാവാക്കി അരച്ച് എടുക്കുന്നു.
ഈ മാവ് വൃത്താകൃതിയിൽ അമർത്തി കാലിക്കോ (തുണി) സഞ്ചികൾക്കുള്ളിൽ വച്ച് ഉണക്കിയെടുക്കുന്നു.
ശേഷം അത് നേർമ്മയായി പൊടിച്ചെടുത്ത് കട്ടിയുള്ള പേസ്റ്റ് രൂപത്തിലേയ്ക്ക് മാറ്റുന്നു.
ഇത് നൂഡിൽസിന്റെ രൂപത്തിൽ തിളച്ച വെള്ളത്തിലേക്ക് പിഴിഞ്ഞ് ഒഴിക്കുന്നു.
ഏകദേശം മൂന്നോ നാലോ മിനിറ്റ് സമയം തിളപ്പിച്ച വെള്ളത്തിൽ വേവിച്ച ശേഷം ഇത് തണുത്ത ജലത്തിലേക്ക് മാറ്റുന്നു.
നാടോടിക്കഥയിൽ
കംബോഡിയയിൽ പ്രചാരത്തിലുള്ള ഒരു ജനപ്രിയ നാടോടിക്കഥയിൽ നൊം ബൻചോക് എന്ന ഭഷ്യ വിഭവത്തെക്കുറിച്ച് പരാമർശിക്കുന്നുണ്ട്.
ഖമർ രാജാവ് ചൈനയിലേക്ക് നാടുകടത്തിയെ ഒരു വിപ്ലവകാരിയും പണ്ഡിതനുമായ തോൺ ചെയെക്കുറിച്ച് പ്രചരിച്ചിട്ടുള്ള ഒരു കഥയാണിത്.
ഈ ഇതിഹാസത്തിൽ ചൈനയിൽ അഭയാർത്ഥിയായി എത്തിയ തോൺ ചെയ്, നം ബൻചോക് എന്ന ഭക്ഷ്യ വിഭവം ചൈനാക്കാർക്ക് ഉണ്ടാക്കി വിൽക്കുവാൻ തുടങ്ങി.
ഈ വിഭവം ചൈനക്കാർക്കിടയിൽ ദ്രുതഗതിയിൽ ജനപ്രീതി നേടുകയും ഒടുവിൽ ചൈനീസ് ചക്രവർത്തിയുടെ പോലും ശ്രദ്ധ ഇതിലേയ്ക്ക് ആകർഷിക്കുകയും ചെയ്തു.
തൻ്റെ കൊട്ടാരത്തിൽ നം ബൻചോക് എന്ന വിഭവം ഉണ്ടാക്കാനായി ചക്രവർത്തി തോൺ ചെയെ കൊട്ടാരത്തിലേയ്ക്ക് ക്ഷണിച്ചു വരുത്തി.
ചക്രവർത്തിയുടെ ആജ്ഞയനുസരിച്ച് തോൺ ചെ കൊട്ടാരത്തിലെത്തുകയും നം ബൻചോക് ഉണ്ടാക്കി അദ്ദേഹത്തിനു വിളമ്പുകയും ചെയ്തു.
ചൈനീസ് ചക്രവർത്തി ഈ വിഭവം രുചിച്ചുകൊണ്ടിരുന്നപ്പോൾ തോൺ ചെയ്‌ക്ക് ചക്രവർത്തിയുടെ മുഖം കാണാൻ കഴിഞ്ഞു.
അദ്ദേഹം ചൈനീസ് ചക്രവർത്തിയുടെ മുഖത്തെ ഒരു നായയുമായും തൻറെ രാജ്യത്തെ ഖമർ രാജാവിൻ്റെ മുഖത്തെ ശോഭയുള്ള പൗർണ്ണമിയുമായും താരതമ്യപ്പെടുത്തി.
ഇതിൽ കുപിതനായ ചക്രവർത്തി തോൺ ചെയെ ഉടനടി ജയിലിലടച്ചു.
താമസിയാതെ തോൺ ചെയ് തടവിൽ നിന്നും മോചിതനാകുകയും ഒടുവിൽ ഖമർ സാമ്രാജ്യത്തിലേക്ക് മടങ്ങിപ്പോകുകയും ചെയ്തു.
2019 മെയ് മാസത്തിൽ, പിരിച്ചുവിടപ്പെട്ട കംബോഡിയൻ നാഷണൽ റെസ്‌ക്യൂ പാർട്ടിയുടെ (സിഎൻആർപി) മുൻ അംഗങ്ങളെയും അനുഭാവികളെയും രാഷ്ട്രീയ ഒത്തുചേരലുകളായി കണക്കാക്കപ്പെട്ട ഇത്തരം നൂഡിൽസ് വിരുന്നുകളിൽ പങ്കെടുത്തതിൻറെ പേരിൽ കംബോഡിയൻ ദേശീയ പോലീസ് കസ്റ്റഡിയിലെടുക്കാൻ തുടങ്ങി.
ഈ നടപടിയോടുള്ള പ്രതികരണമായി, CNRP യുടെ സഹസ്ഥാപകനായിരുന്ന സാം റെയിൻസി എല്ലാ കംബോഡിയക്കാരോടും ജൂൺ 9 ന് ഒരു പാത്രം നം ബൻചോക്ക് രുചിക്കുവാനായി ഒത്തുകൂടാൻ ആഹ്വാനം ചെയ്തു.
ഈ നൂഡിൽസ് ആഘോഷത്തിന്റെ ലക്ഷ്യത്തെ "വിശാല കംബോഡിയൻ കുടുംബത്തിൻ്റെ സൗഹൃദത്തിനായി..."
എന്നാണ് സാം റെയിൻസി വിശേഷിപ്പിച്ചത്.
അദ്ദേഹത്തിൻ്റെ ആഹ്വാനത്തെ തുടർന്ന് പ്രധാനമന്ത്രി ഹുൻ സെൻ തൻ്റെ കംബോഡിയൻ പീപ്പിൾസ് പാർട്ടിയിലെ അംഗങ്ങളോടൊപ്പം അതേ ദിവസം ഒത്തുകൂടുകയും "ഐക്യത്തിൻ്റെയും ഐക്യദാർഢ്യത്തിൻ്റെയും ഖമർ നൂഡിൽസ്" കഴിക്കാൻ അഭ്യർത്ഥിക്കുകയും ചെയ്തു .
എന്നാൽ ഇത് പ്രതിപക്ഷവുമായുള്ള ചർച്ചകളിലേക്കുള്ള ഒരു ചുവടുവെപ്പാണെന്ന നിരീക്ഷണത്തെ അദ്ദേഹം നിഷേധിക്കുകയും ചെയ്തു.
ജൂൺ 9 ന് നം ബൻചോക് കഴിക്കുന്നതിൽ 7 മുതൽ 8 ദശലക്ഷം ആളുകൾ വരെ പങ്കെടുക്കുമെന്ന് സെൻ കണക്കാക്കിയിരുന്നു.
കംബോഡിയൻ ഭക്ഷണത്തിനും സംസ്‌കാരത്തിനുമായി ഒരു പ്രചാരണ പ്രവർത്തനം ആരംഭിക്കാനും സെൻ നിർദ്ദേശിച്ചു, രണ്ട് മാസത്തിന് ശേഷം വിനോദസഞ്ചാര മന്ത്രാലയവും സാംസ്‌കാരിക ലളിതകലാ മന്ത്രാലയവും യുനെസ്‌കോയുടെ അമൂർത്ത സാംസ്‌കാരിക പൈതൃക പട്ടികയിൽ നം ബാൻചോക്ക് എന്ന വിഭവത്തെ ഉൾപ്പെടുത്തുന്നതിനുള്ള അപേക്ഷ തയ്യാറാക്കാൻ തുടങ്ങി.
അവലംബം പുറത്തേക്കുള്ള കണ്ണികൾ മായി, ജെറി (4 February 2021).
ഫിഷ് കറി വെർമിസെല്ലി നൂഡിൽ സൂപ്പ് (നം ബൻചോക്) .
ഏഷ്യാ അപ്ഡേറ്റഡ്, SBS റോണി, ടയ്‌ലർ (23 January 2019).
[ https://www.remotelands.com/travelogues/siem-reap-making-num-banh-chok-with-park-hyatts-executive-chef/ സിയെം റീപ്: മേക്കിങ്ങ് നം ബൻചോക് വിത്ത് പാർക്ക് ഹയാട്ട്സ് എക്സിക്യൂട്ടീവ് ഷെഫ്. റിമോട്ട് ലാൻഡ്സ്. കാംപോട്ട് കോൾഡ് നൂഡിൽസ് . ഫുഡ് ആൻഡ് ട്രാവൽ മാഗസിൻ ദി ഹിസ്റ്ററി ഓഫ് നം ബൻചോക് (കംബോഡിയൻ റൈസ് നൂഡിൽസ്)
ക്വെച്ചാൻ അമേരിക്കൻ ഇന്ത്യൻ വർഗ്ഗം Yumas.
In: "United States and Mexican Boundary Survey. Report of William H. Emory…" Washington.
Volume I. ക്വെച്ചാൻ അമ്മയും മകളും (1890) Small group of Yuma Indian girls posing at the government Indian School at Yuma, ca.1900
“ക്വെച്ചാൻ” ( Quechan : Kwtsaan 'those who descended') അഥവാ “യൂമാ” ഐക്യനാടുകളിലെ ഒരു അമേരിക്കൻ ഇന്ത്യൻ വർഗ്ഗമാണ്.
മെക്സിക്കൻ അതിർത്തിയ്ക്കു വടക്കായി കൊളറാഡോ നദി യുടെ താഴ്ഭാഗത്ത് അരിസോണ യിലും കാലിഫോർണിയ യിലുമുള്ള “ഫോർട്ട് യൂമ” റിസർവ്വേഷനിലാണ് ഇവർ അധിവസിക്കുന്നത്.
ആഭ്യന്തരകാര്യങ്ങളിൽ സ്വാതന്ത്യ്രം നിലനിർത്തിക്കൊണ്ട്‌ നിയമസാധുത്വം നൽകപ്പെട്ട ( federally recognized ) ഈ വർഗ്ഗക്കാരുടെ പ്രധാന ഓഫീസ് സ്ഥിതി ചെയ്യുന്നത് അരിസോണയിലെ ഫോർട്ട് യൂമാ യിലാണ്.
ഈ വർഗ്ഗക്കാരുടെ റിസർവേഷൻറെ കൂടുതൽ ഭാഗങ്ങളും സ്ഥിതി ചെയ്യുന്നത് കാലിഫോർണിയി ലാണ്.
“പതായൻ” ( Patayan ) എന്ന പദം പുരാവസ്തു ഗവേഷകർ ഉപയോഗിക്കുന്നത്, പൌരാണിക കാലത്ത് ഇന്നത്തെ അരിസോണ യുടെ ഭാഗങ്ങൾ, കാലിഫോർണിയ യിലെ “ കഹ്വില്ല ” തടാകത്തിൻറെ ( Lake Cahuilla ) പടിഞ്ഞാറു വശം, മെക്സിക്കോ യിലെ “ ബജ കാലിഫോർണിയ ” എന്നീ പ്രദേശങ്ങളിൽ 700-1550 CE യിൽ അധിവസിച്ചിരുന്ന അമേരിക്കൻ ഇന്ത്യൻ വംശക്കാരുടെ സംസ്കാരത്തെ സൂചിപ്പിക്കുന്നതിനുവേണ്ടിയാണ്.
കോളറാഡോ നദി യുടെ താഴ്വര, സമീപത്തുള്ള മലമ്പ്രദേശങ്ങൾ, ഗ്രാൻഡ് കാന്യനു വടക്കുള്ള പ്രദേശങ്ങളും ഇതിൽ ഉൾപ്പെട്ടിരുന്നു.
ക്വെച്ചാൻ ജനങ്ങളുടെ പൂർവ്വികർ ഇവിടെയുള്ള പ്രദേശങ്ങളിൽ വെള്ളപ്പൊക്കമില്ലാത്ത കാലങ്ങളിൽ കാർഷികവൃത്തി ചെയ്തും മറ്റു സമയങ്ങളിൽ വേട്ടയാടിയും  ജീവിച്ചിരുന്നവരായിരുന്നു.
ഇവരുടെ ഉപവർഗ്ഗങ്ങൾ " റിവർ യുമാൻ ", " ഡെൽറ്റ-കാലിഫോർണിയൻ ", " അപ്‍ലാന്റ്‍ കാലിഫോർണിയ " എന്നിവയാണ്.
ഈ പ്രദേശത്തു ജീവീച്ചിരുന്ന യുമാൻ ഭാക്ഷ സംസാരിച്ചിരുന്ന ഈ പൌരാണിക ജനത രണശൂരന്മാരായിരുന്ന ഇവർ മറ്റ് തെക്കൻ അരിസോണയിലുള്ള “ പിമ ” വർഗ്ഗക്കാരുമായും പസഫിക് തീരത്തുള്ള അമേരിക്കൻ ഇന്ത്യൻ ജനങ്ങളുമായും സജീവമായ കച്ചവട ബന്ധങ്ങളിലേർപ്പെട്ടിരുന്നു.
ക്വെച്ചാൻ ജനങ്ങളുമായുള്ള യൂറോപ്പ്യന്മാരുടെ ആദ്യത്തെ പ്രധാന സമ്പർക്കം ഉണ്ടാകുന്നത് സ്പാനീഷ് പര്യവേക്ഷകനായിരുന്ന ജുവാൻ ബൌട്ടിസ്റ്റ ഡി അൻസയും സംഘവും 1774 ലെ ഒരു ശൈത്യകാലത്ത് ഇവിടെ എത്തിച്ചേർന്നതോടെയാണ്.
ആദ്യകാലത്തെ സ്പാനീഷ് സന്ദർശനം തികച്ചും സൌഹാർദ്ദപൂർണ്ണമായിരുന്നു.
1776 ലെ അൻസയുടെ രണ്ടാമത്തെ സന്ദർശനത്തിനു ശേഷം അക്കാലത്ത് മെക്സിക്കോയിൽ ഉൾപ്പെട്ടിരുന്ന അൾട്ട കാലിഫോർണിയ യിലേയ്ക്കു തിരികെ പോകുമ്പോൾ ക്വെച്ചാൻ ഇന്ത്യൻ ചീഫും മൂന്ന് കൂട്ടാളികളെയും അദ്ദേഹം ഒപ്പം കൂട്ടി.
മെക്സിക്കോ സിറ്റി യിലെത്തി  ന്യൂ സ്പെയിനിലെ വൈസ്രോയിക്ക് ഒരു നിവേദനം സമർപ്പിക്കുകയായിരുന്നു ഇവരുടെ ദൌത്യം.
ഇന്ത്യൻ ചീഫ് പാമ (Palma)യും ഒപ്പമുണ്ടായിന്ന മൂന്നു പേരും 1777 ഫെബ്രുവരി 13 ന് മെക്സിക്കോ സിറ്റിയിൽ വച്ച് ജ്ഞാനസ്‌നാനം ചെയ്യപ്പെടുകയും ഇന്ത്യൻ ചീഫിന് ജ്ഞാന സ്നാനത്തിനു ശേഷം സ്പാനീഷ് പേരായ “സാൽവഡോർ കാർലോസ് അൻറോണിയോ” എന്ന പേരു നൽകപ്പെടുകയും ചെയ്തു.
ക്വെച്ചാൻ പ്രദേശത്തു സ്ഥാപിക്കപ്പെട്ട സ്പാനീഷ് കുടിയേറ്റ കേന്ദ്രത്തിൻറെ മുന്നോട്ടുള്ള ഗതി അത്ര സുഗമമായിരുന്നില്ല.
1781 ജൂലൈ 17 നും 19 നുമിടയ്ക്ക് ക്വെച്ചാൻ ഗോത്ര ജനങ്ങൾ കലാപമുണ്ടാക്കുകയും മതപ്രചരണത്തിനായി എത്തിയിരുന്ന 3 സ്പാനീഷ് പുരോഹിതന്മാരെയും 30 സൈനികരെയും കൊന്നൊടുക്കുകയും ചെയ്തു.
സ്പാനീഷ് കുടിയേറ്റ കേന്ദ്രങ്ങളായിരുന്ന “സാൻ പെട്രോ വൈ സാൻ പാബ്ലോ ഡി ബിക്കുനെർ”, “പ്യൂർട്ടൊ ഡി പുരിസിമ കൺസെപ്ഷൻ” എന്നിവയ്ക്കു സാരമായ കേടുപാടുകളുണ്ടാക്കുയും അനേകം സ്പാനീഷ് കുടിയേറ്റക്കാരെ വധിക്കുകയും ചെയ്തു.
തുടർന്നുള്ള വർഷം സ്പെയിൻകാർ പട്ടാള നടപടിയിലൂടെ തിരിച്ചടിക്കുകയും അനേകം ക്വെച്ചാൻ വർഗ്ഗക്കാരെ കൊന്നൊടുക്കുയും ചെയ്തു.
മെക്സിക്കൻ-അമേരിക്കൻ യുദ്ധത്തിനു ശേഷം ഈ പ്രദേശങ്ങൾ ഐക്യനാടുകളുടെ നിയന്ത്രണത്തിലാകുകയും  1850 മുതൽ 1853 വരെയുള്ള യുമ യുദ്ധത്തിൽ ഐക്യനാടുകൾ ഇടപെടുകയും ചെയ്തു.
ഇക്കാലത്താണ്  (1851) കൊളറാഡോ നദിയ്ക്കു മറുവശത്ത് ഇന്നത്തെ അരിസോണയിലെ യുമയിലുള്ള ചരിത്രപരമായ “യുമ കോട്ട” പടുത്തുയർത്തപ്പെട്ടത്.
ജനസംഖ്യ ഭാഷ ഫോർട്ട് യുമ ഇന്ത്യൻ റിസർവ്വേഷൻ അവലംബം ബാഹ്യ ലിങ്കുകൾ Quechan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Quechan Tribal Council , official website Fort Yuma-Quechan Tribe , Inter Tribal Council of Arizona
മഡോണ സെബാസ്റ്റ്യൻ
മലയാളത്തിലെ ഒരു ചലച്ചിത്ര നടിയും ഗായികയുമാണ് മഡോണ സെബാസ്റ്റ്യൻ(ഒക്ടോബർ 1 1992) .
യൂ റ്റു ബ്രൂട്ടസ് എന്ന സിനിമയിൽ ഗായികയായാണ് സിനിമയിൽ അരങ്ങേറ്റം നടത്തുന്നത്.
2015 ൽ പുറത്തിറങ്ങിയ അൽഫോൻസ്‌ പുത്രന്റെ പ്രേമം എന്ന സിനിമയിലൂടെ ഒരു നടിയായി വെള്ളിത്തിരയിൽ അരങ്ങേറ്റം കുറിച്ചു.
2016 ൽ തമിഴിൽ ഇറങ്ങിയ കാതലും കടന്തു പോകും , കിംഗ് ലയർ എന്നീ ചിത്രങ്ങളിലും മഡോണ ശ്രദ്ധേയമായ അഭിനയം കാഴ്ചവച്ചിരുന്നു.
പ്രശസ്ത മലയാള സംഗീത സംവിധായക പരിപാടിയായ മ്യൂസിക് മജോയിൽ പങ്കെടുത്തതോടെ അവർക്ക് കൂടുതൽ പ്രേക്ഷക പ്രശംസ പിടിച്ചുപറ്റുന്നതിനു സാധിച്ചു.
കണ്ണൂരിലെ ചെറുപുഴയിൽ ജനിച്ച മഡോണ കോലഞ്ചേരിയിലാണു വളർന്നത്.
കടയിരുപ്പു സെന്റ് പീറ്റേഴ്സ് സീനിയർ സെക്കൻഡറി സ്കൂളിൽനിന്നു ഹൈസ്കൂൾ വിദ്യാഭ്യാസം പൂർത്തിയാക്കി.
ബാംഗ്ലൂർ ക്രൈസ്റ്റ് യൂണിവേഴ്‌സിറ്റിയിലായിരുന്നു ബിരുദ പഠനം.
കർണാട്ടിക് , പാശ്ചാത്യ സംഗീത ശാഖകളിൽ അവർ പരിശീലനം നേടിയിട്ടുമുണ്ട്.
കലാജീവിതം സിനിമ
ദീപക് ദേവ് , ഗോപി സുന്ദർ തുടങ്ങിയ പല സംഗീത സംവിധായകർക്കായും മഡോണ ട്രാക്ക് പാടിയിട്ടുണ്ട്.
മോജോ എന്ന പേരിലുള്ള ഒരു മ്യൂസിക്കൽ പ്രോഗ്രാമിലെ  പങ്കാളിത്തത്തിലൂടെ അവർ പ്രേക്ഷകർക്കിടയിൽ സ്വീകാര്യയാകുകയും പ്രശംസ നേടുകയും ചെയ്തു.
സൂര്യ ടിവിയിൽ മഡോണ അവതിരിപ്പിച്ച ഒരു പരിപാടി കാണുവാനിടയായ സംവിധായകൻ അൽഫോൺസ് പുത്രൻ തന്റെ പ്രേമം എന്ന പുതിയ പ്രോജക്ടിനായുള്ള ഓഡിഷനിൽ പങ്കെടുക്കുവാൻ അവരെ ക്ഷണിച്ചു.
അഭിനയത്തിൽ യാതൊരു താത്പര്യവുമില്ലായിരുന്നിട്ടുകൂടി ഓഡിഷനിൽ വിജയിച്ച അവരെ പ്രേമത്തിലെ മേരിയുടെ വേഷത്തിനായി അദ്ദേഹം പരിഗണിച്ചു.
എന്നിരുന്നാലും ഈ സിനിമയിലെ സെലിന്റെ വേഷമാണു തനിക്കു കൂടുതൽ ഇണങ്ങുക എന്ന അവളുടെ നിർബന്ധപ്രകാരം മേരിയുടെ വേഷം അനുപമ പരമേശ്വരൻ എന്ന നടി അവതരിപ്പിക്കുവാൻ ധാരണയായി.
പ്രേമം എന്ന ചിത്രത്തിന്റെ വിജയത്തിനുശേഷം തമിഴിൽ വിജയ് സേതുപതി നായകനായ കാതലും കടന്തു പോഗും എന്ന ചിത്രത്തിലൂടെ തമിഴ് സിനിമയിലേയ്ക്ക് അരങ്ങേറ്റം നടത്തുകയും ഇതൊരു ഹിറ്റ് ചിത്രമായി മാറുകയും ചെയ്തു.
ദിലീപിനോടൊപ്പം അഭിനയിച്ച രണ്ടാമത്തെ മലയാള ചിത്രമായ കിംഗ് ലയറിലെ പ്രകടനവും ഏറെ മികച്ചതായിരുന്നു.
പ്രേമത്തിന്റെ തെലുങ്കു റീമേക്കിലും മലയാളത്തിലെ അതേവേഷം നാഗ ചൈതന്യ, ശ്രുതി ഹാസൻ എന്നിവരുമായി ചേർന്നവതരിപ്പിച്ചു.
നിതിൻ നാഥ് രചിച്ച് സുമിഷ് ലാൽ സംവിധാനം ചെയ്യുന്ന ‘ഹ്യൂമൻസ് ഓഫ് സംവൺ’ എന്ന ഇംഗ്ലീഷ് കഥാ ചിത്രത്തിലേയ്ക്ക് അവർ കരാർ ചെയ്യപ്പെട്ടിട്ടുണ്ട്.
ആദ്യ തമിഴ് ചിത്രത്തിനുശേഷം കെ. വി. ആനന്ദ് സംവിധാനം ചെയ്ത കാവൻ (2017) എന്ന ചിത്രത്തിൽ വീണ്ടും വിജയ് സേതുപതിയോടൊപ്പം അവർ അഭിനിയിച്ചു.
ധനുഷ് ആദ്യമായി സംവിധാനം ചെയ്ത പാ പാണ്ടി (2017) എന്ന ചിത്രത്തിലും അവർ ഒരു പ്രത്യേക വേഷം അവതരിപ്പിച്ചിരുന്നു.
ബാല്യകാലം മുതൽക്കുതന്നെ മഡോണയ്ക്ക് സംഗീതത്തോട് ആഭിമുഖ്യമുണ്ടായിരുന്നു.
കർണ്ണാടക സംഗീതത്തിലും , പാശ്ചാത്യ സംഗീതത്തിലും ഒരുപോലെ പരിശീലനം നേടിയ ഗായികയായ അവർ കപ്പ ടിവിയുടെ സംഗീത പരിപാടിയായ മ്യൂസിക് മോജോ തുടങ്ങി, നിരവധി പ്രമുഖ സംഗീത സംവിധായകരോടൊപ്പവും ഗായകരോടൊപ്പവും സംഗീതരംഗത്തു പ്രവർത്തിച്ചിരുന്നു.
2015 ൽ യു ടൂ ബ്രൂട്ടസ് എന്ന ചിത്രത്തിനുവേണ്ടി റോബി അബ്രഹാം സംഗീതം നൽകിയ ‘രാവുകളിൽ’ എന്ന ഗാനം ആലപിച്ചു.
അവർ ചേർന്ന്  'എവർആഫ്റ്റർ' എന്ന പേരിൽ ഒരു സംഗീത ബാൻഡ് രൂപീകരിച്ചിരുന്നു.
2016 ജനുവരിയിൽ, 'വെറുതേ' എന്ന പേരിൽ ഈ ബാന്റിന്റെ ആദ്യ സംഗീത ആൽബം ഓൺലൈനിൽ പുറത്തിറങ്ങിയിരുന്നു.
പാടുന്നതിനാണോ അഭിനയിക്കുന്നതിനാണോ ആദ്യ പരിഗണന എന്ന ചോദ്യത്തിനുള്ള ഉത്തരമായി മഡോണ പ്രസ്താവിക്കുന്നത് ഇങ്ങനെയാണ്: "കുട്ടിക്കാലം മുതൽക്കുതന്നെ സംഗീതം എന്റെ ജീവിതത്തിന്റെ ഭാഗമായിരുന്നു, പാട്ടു പാടാത്ത ഒരു മഡോണയെക്കുറിച്ച് എനിക്ക് ചിന്തിക്കാനേയാവില്ല. എന്റെ ജീവരക്തത്തിൽ സംഗീതം നിറഞ്ഞുനിൽക്കുന്നു. "
സിനിമകൾ വർഷം സിനിമ കഥാപാത്രം ഭാഷ കുറിപ്പുകൾ 2015 പ്രേമം സെലിൻ ജോർജ്ജ് മലയാളം നാമനിർദ്ദേശം - മികച്ച വനിതാ താരത്തിൻറെ അരങ്ങേറ്റത്തിനുള്ള SIIMA അവാർഡ് - മലയാളം 2016 കാതലും കടന്തു പോഗും യാഴിനി ബക്തിരാജൻ തമിഴ് വികടൻ അവാർഡുകൾ - മികച്ച അരങ്ങേറ്റ നായിക കിംഗ് ലയർ അഞ്ജലി മലയാളം പ്രേമം സിന്ധു തെലുങ്ക് 2017 കാവൻ മലർ തമിഴ് പാ പാണ്ടി യുവതിയായ പൂന്തെൻട്രൽ തമിഴ് 2018 ജംഗ തോപ്പുലി തമിഴ് ഇബ്ലിസ് ഫിദ മലയാളം 2019 വൈറസ് TBA മലയാളം കൊട്ടിഗൊബ്ബ 3 സുനന്ദ കന്നഡ Filming കൊമ്പു വച്ച് സിങ്കംഡാ TBA തമിഴ് Filming അവലംബം ↑ ↑ ove with John ↑ http://www.manoramaonline.com/movies/interview/premam-actress-madonna.html ↑ ↑ ↑
സംഭവം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Sambhavam
താരം വേഷം 1 മധു 2 ശ്രീവിദ്യ 3 രവി മേനോൻ 4 സീമ 5 സുകുമാരൻ 6 അംബിക 7 എം ജി സോമൻ 8 കെ പി ഉമ്മർ 9 ജോസ് പ്രകാശ് 10 അടൂർ ഭാസി 11 ശങ്കരാടി 12 മീന 13 കൊച്ചിൻ ഹനീഫ 14 മാള അരവിന്ദൻ 15 കുഞ്ചൻ 16 പ്രമീള പാട്ടരങ്ങ് വരികൾ: സത്യൻ അന്തിക്കാട് ഈണം: വി. ദക്ഷിണാമൂർത്തി നമ്പർ.
പാട്ട് പാട്ടുകാർ രാഗം 1 പകലോ  പാതിരാവോ കെ.ജെ. യേശുദാസ് , വി. ദക്ഷിണാമൂർത്തി 2 സിന്ദൂരതിലകമനിഞ്ഞു വാനം കെ ജെ യേശുദാസ് 3 വയലിന്നൊരു കല്യാണം കെ ജെ യേശുദാസ് , എസ്. ജാനകി 4 വെൺമുകിൽ പീലി ചൂടി തെന്നലിൽ കെ ജെ യേശുദാസ്
പരാമർശങ്ങൾ പുറംകണ്ണികൾ Sambhavam ഇന്റർനെറ്റ് മൂവി ഡാറ്റാബേസിൽ Error:No page id specified യൂട്യൂബിൽ
സംസ്കൃതം ഇംഗ്ലീഷ് വിലാസം https://ml.wikipedia.org/wiki/Sanskrit
ലോകത്തിലെ പ്രാചീനമായ ഭാഷകളിൽ ഒന്നാണ് സംസ്കൃതം (संस्कृतम् saṃskṛtam).
ഭാരതി, അമൃതഭാരതി, അമരഭാരതി, സുരഭാരതി, അമരവാണി, സുരവാണി, ഗീർവാണവാണി, ഗീർവാണി, ഗൈർവ്വാണി  തുടങ്ങിയ പേരുകളിലും സംസ്കൃതഭാഷ അറിയപ്പെടുന്നു.
ഋഗ്വേദം ആണ് സംസ്കൃതത്തിലെ ഏറ്റവും പുരാതന കൃതി.
എല്ലാ വിജ്ഞാനശാഖകളും സംസ്കൃതഭാഷാമാധ്യമത്തിലൂടെയാണ്  പ്രാചീന ഇന്ത്യയിൽ പ്രചരിക്കപ്പെട്ടിരുന്നതും വികാസം പ്രാപിച്ചിരുന്നതും.
ഹിന്ദു , ബുദ്ധ , ജൈന മതഗ്രന്ഥങ്ങളുടെ മൂലരൂപങ്ങളിൽ വ്യാപകമായി ഉപയോഗിക്കപ്പെട്ടിട്ടുള്ള  സംസ്കൃതഭാഷ ഇന്ത്യയിലെ 22 ഔദ്യോഗിക ഭാഷകളിൽ ഒന്നാണ്.
സംസ്കൃതത്തിൻ്റെ ഉത്ഭവം മറ്റ് ഇൻഡോ-യൂറോപ്യൻ ഭാഷകളോടൊപ്പം മദ്ധ്യേഷ്യയിലാണെന്നും അതിൻ്റെ ആധുനിക രൂപം പ്രാപിക്കപ്പെട്ടത് ഇന്ത്യൻ ഭൂപടത്തിലാണെന്നും പൊതുവായി അംഗീകരിക്കപ്പെട്ടിട്ടുണ്ട് .
സംസ്കൃതത്തെ പൊതുവെ വൈദികം (vedic), ലൗകികം (classic) എന്നിങ്ങനെ രണ്ടായി തരംതിരിക്കാറുണ്ട്.
ബി.സി. 1500-നു മുൻപു വരെയെങ്കിലും പഴക്കമുള്ള സംസ്കൃതത്തിന്, ലത്തീനിനും യവന ഭാഷയ്ക്കും യൂറോപ്പിലുണ്ടായിരുന്ന അതേ പ്രാധാന്യമാണ് ദക്ഷിണേഷ്യ , തെക്ക് കിഴക്കൻ ഏഷ്യ എന്നീ മേഖലകളിലെ സംസ്കാരങ്ങളിൽ ഉണ്ടായിരുന്നത്.
സംസ്കൃതത്തിന്റെ പ്രാഗ്‌രൂപം വൈദികസംസ്കൃതത്തിൽ ( വേദങ്ങൾ എഴുതിയിരിക്കുന്ന സംസ്കൃതം) കാണാം.
അതിൽ ഏറ്റവും പഴക്കമേറിയത് ഋഗ്വേദത്തിൽ ഉപയോഗിച്ചിരിക്കുന്ന സംസ്കൃതമാണ്.
ഈ വസ്തുതയും ഭാഷാശാസ്ത്രത്തിൽ നടത്തിയ ശാസ്ത്രീയമായ പഠനവും സൂചിപ്പിക്കുന്നത് സംസ്കൃതം ഇൻഡോ-യൂറോപ്യൻ ഭാഷാ ശാഖയിലെ ഏറ്റവും പുരാതനമായ ഒരു ഭാഷയാണ് എന്നാണ്.
ആധുനിക ഏഷ്യൻ രാജ്യങ്ങളിലെ പല ഭാഷകളും സംസ്കൃതത്തിൽ നിന്നു ഉരുത്തിരിഞ്ഞു വന്നതാണ്.
ഇപ്പോൾ സംസ്കൃതം വളരെ ചെറിയ ഒരു ജനവിഭാഗം മാത്രമേ സംസാരിക്കുന്നുള്ളൂ.
പക്ഷേ ഈ ഭാഷ ഹിന്ദുമതത്തിലെ പല ആചാരങ്ങൾക്കും പരിപാടികൾക്കും ഗീതത്തിന്റേയും (hymns) മന്ത്രത്തിന്റേയും (mantras) രൂപത്തിൽ ഉപയോഗിച്ചു വരുന്നു.
കൂടാതെ സംസ്കൃതത്തിലെഴുതിയ ധാരാളം കൃതികൾ കർണ്ണാടകസംഗീതത്തിൽ പാടുന്നുണ്ട്.
ഹൈന്ദവ ഗ്രന്ഥങ്ങളുടേയും തത്വശാസ്ത്രഗ്രന്ഥങ്ങളുടേയും രൂപത്തിൽ പാരമ്പര്യമായി കിട്ടിയ സാഹിത്യസമ്പത്തും വ്യാപകമായി പഠിക്കപ്പെടുന്നു.
ഭാരതീയതത്ത്വശാസ്ത്രത്തിൽ അധിഷ്ഠിതമായ പല പണ്ഡിത തർക്കങ്ങളും ചില പുരാതന പാരമ്പര്യ വിദ്യാഭ്യാസസ്ഥാപനങ്ങളിൽ ഇപ്പോഴും നടക്കാറുണ്ട്.
സംസ്കൃതസാഹിത്യത്തിന്റെ സിംഹഭാഗവും പദ്യത്തിന്റേയും സാഹിത്യത്തിന്റേയും വിപുലമായ പാരമ്പര്യം ഉള്ള ഗ്രന്ഥങ്ങളാണ്.
അതോടൊപ്പം ശാസ്ത്രം, സാങ്കേതികം, തത്വശാസ്ത്രം , മതഗ്രന്ഥങ്ങൾ എന്നിവയും സംസ്കൃതസാഹിത്യത്തിന്റെ ഭാഗമാണ്.
സംസ്കൃതം എന്ന വിശേഷണപദത്തെ "ഉത്തമമായി സൃഷ്ടിച്ചതു", "ശുദ്ധീകരിച്ചത്" എന്നിങ്ങനെ പരിഭാഷപ്പെടുത്താം. 'ഉത്തമം', 'ഒരുമിച്ചു' എന്നെല്ലാമർത്ഥം വരുന്ന 'സം' വാക്കിൽനിന്നും 'സൃഷ്ടിക്കുക' എന്നർത്ഥം വരുന്ന 'കൃത' എന്ന വാക്കിൽനിന്നുമാണ് ഈ പദമുണ്ടായത്.
വിപരീത പദം 'പ്രാകൃതം' എന്നാണ്.
സംസ്കൃതം ഏതുകാലത്താണ് പുഷ്ടിപ്പെട്ടതെന്നതിനെപ്പറ്റി പണ്ഡിതർക്കിടയിൽ അഭിപ്രായവ്യത്യാസമുണ്ട്.
അയ്യായിരത്തോളം വർഷങ്ങൾക്കു മുൻപേ ജനങ്ങൾക്കിടയിൽ നിലനിന്നിരുന്ന ഭാഷയായിരുന്നു സംസ്കൃതം എന്നു വേണം കരുതാൻ.
ഋഗ്വേദമാണ് മാനവരാശിയുടെ ആദ്യത്തെ സാഹിത്യം എന്നു പൊതുവെ പണ്ഡിതർ അംഗീകരിച്ചകാര്യമാണ്.
ആത്മാന്വേഷണവും സാക്ഷാത്കാരവുമാണ് ജന്മത്തിന്റെ ഉദ്ദേശ്യം എന്നു മനസ്സിലാക്കിയ ഋഷിമാർ തങ്ങളുടെ ധ്യാനാവസ്ഥയിൽ-കാണുന്ന ജ്ഞാനശകലങ്ങൾ ‘വേദങ്ങളായി’ കോർത്തിണക്കുകയാണ് ചെയ്തത്.
ആ സമാധിഭാഷ, വളരെ ചിട്ടയോടെയുള്ള പഠനം കൊണ്ടേ പഠിക്കാൻ പറ്റൂ.
വേദങ്ങളിൽ ഉപയോഗിക്കുന്ന സംസ്കൃതം ‘വേദസംസ്കൃതം’ എന്നു വിളിക്കപ്പെട്ടു.
സാധാരണക്കാർ ഉപയോഗിച്ചിരുന്ന സംസ്കൃതം പ്രദേശഭേദം കൊണ്ടും വിദ്യാഭ്യാസത്തിലുള്ള വ്യത്യാസം കൊണ്ടും ഉണ്ടായ  സ്വാഭാവിക പരിണാമങ്ങളെ ഉൾക്കൊണ്ടുകൊണ്ട്, പാഞ്ചാലി , മാഗധി , പൈശാചി തുടങ്ങി പല പല ഉൾപ്പിരിവുകളായി രൂപം കൊണ്ടു.
ഇത്തരം ഉപഭാഷകൾ ‘ പ്രാകൃതഭാഷകൾ ’ എന്നു വിളിക്കപ്പെട്ടു.
ഭാഷയ്ക്ക് ശൈഥില്യം സംഭവിക്കാതിരിക്കാൻ ഭാഷാവിദഗ്‌ദ്ധരായ വൈയാകരണന്മാർ മുൻ‌കൈ എടുത്ത്, വ്യക്തമായ ഭാഷാപ്രയോഗ നിയമങ്ങളും ഭാഷാ
വിശകലനവും ശാസ്ത്രീയനിരീക്ഷണങ്ങളും വിശദമായി പറഞ്ഞുവെച്ചു.
അവരിൽ ഏറ്റവും പ്രധാനിയും പ്രശസ്തനും പാണിനി ആണ്.
ശാകടായനവ്യാകരണം, ആപിശലിവ്യാകരണം തുടങ്ങി പാണിനീയവ്യാകരണത്തി നുമുൻ‌പും വ്യാകരണപദ്ധതികൾ ഉണ്ടായിരുന്നുവെന്ന്‌ പാണിനിതന്നെ രേഖപ്പെടുത്തിയിട്ടുണ്ട്.
സുസ്ഥിരമായ വ്യാകരണത്തിന്റെ അടിസ്ഥാനത്തിൽ ഏറ്റവും ശുദ്ധീകൃതമായത്, എന്ന അർത്ഥത്തിൽ ‘സംസ്കൃതം’ എന്നു തന്നെ ആ ഭാഷയെ വിളിച്ചു.
സൗകര്യത്തിന് ലൌകികസംസ്കൃതം എന്നും പറയുന്നു.
പാണിനി, ‘ഭാഷാ’ എന്നാണ് ലൌകികസംസ്കൃതത്തെ അഥവാ വ്യാവഹാരിക- സംസ്കൃതത്തെ സൂചിപ്പിക്കുന്നത്.
വേദങ്ങളിലെ ഭാഷാപ്രയോഗവ്യത്യാസങ്ങളും പാണിനി കൂലംകഷമായി പഠിച്ചു ചിട്ടപ്പെടുത്തിയിട്ടുണ്ട്.
വേദഭാഷയെ സൂചിപ്പിക്കാൻ  ‘ഛന്ദസ്സ്’ എന്ന പദമാണ് അദ്ദേഹം സ്വീകരിച്ചത്.
സംസ്കരിയ്ക്കപ്പെട്ട ഭാഷ എന്ന അർത്ഥത്തിൽ ‘സംസ്കൃതം’ എന്ന പദം വാല്മീകിരാമായണത്തിലായിരിക്കണം ആദ്യമായി ഉപയോഗിക്കപ്പെട്ടത് .
കർണാടകയിലെ മത്തൂർ ഗ്രാമത്തിൽ  സംസ്കൃതം മാതൃഭാഷയായി ഉപയോഗിക്കുന്നു.
പരമ്പരാഗത സംസ്കൃതഭാഷയെ 36 വർണ്ണങ്ങളായി തിരിച്ചിട്ടുണ്ട്.
എന്നാൽ സംസ്കൃതത്തെ വിവരിക്കുന്ന ചില ലിപി സംവിധാനങ്ങൾ 48 ശബ്ദങ്ങളെ പ്രതിപാദിക്കുന്നു.
പൊതുവേ ശബ്ദങ്ങൾ സ്വരം, അനുസ്വാരം, വിസർഗം, സ്പർശം, നാസികം എങ്ങിങ്ങനെയാണ് ക്രമപ്പെടുത്തുക സ്വരങ്ങൾ അക്ഷരം प् ഐ.പി.എ അയാസ്റ്റ്‌ മലയാള തതുല്യപദം अ प /ɐ/ or /ə/ a അ आ पा /ɑː/ ā ആ इ पि /i/ i ഇ ई पी /iː/ ī ഈ उ पु /u/ u ഉ ऊ पू /uː/ ū ഊ ऋ पृ /r̩/ ṛ ഋ ॠ पॄ /r̩ː/ ṝ ൠ ऌ पॢ /l̩/ ḷ ഌ ॡ पॣ /l̩ː/ ḹ ൡ ए पे /eː/ e ഏ ऐ पै /əi/ ai ഐ ओ पो /oː/ o ഓ औ पौ /əu/ au ഔ വ്യഞ്ജനങ്ങൾ ഓഷ്ഠ്യം ओष्ठ्य ദന്തോഷ്ഠ്യം दन्त्योष्ठ्य ദന്ത്യം दन्त्य മൂർദ്ധന്യം मूर्धन्य താലവ്യം तालव्य കണ്ഠ്യം कण्ठ्य ശ്വാസൈകം സ്പർശ स्पर्श അല്പപ്രാണ अल्पप्राण പ प [p] ബ ब [b] ത त [t̪] ദ द [d̪] ട ट [ʈ ] ഡ ड [ɖ ] ച च [c͡ç] ജ ज [ɟ͡ʝ] ക क [k] ഗ ग [ɡ] മഹാപ്രാണ महाप्राण ഫ फ [pʰ] ഭ भ [bʱ] ഥ थ [t̪ʰ] ധ ध [d̪ʱ] ഠ ठ [ʈʰ] ഢ ढ [ɖʱ] ഛ छ [c͡çʰ] ഝ झ [ɟ͡ʝʱ] ഖ ख [kʰ] ഘ घ [ɡʱ] അനുനാസിക अनुनासिक മ म [m] ന न [n̪] ണ ण [ɳ ] ( ഞ ञ [ ɲ] ) ങ ङ [ŋ] അന്തസ്ഥ अन्तस्थ വ व [ʋ] യ य [j] ദ്രവ ढ्रव ല ल [l̪] ര र [ɽ] ഊഷ്മ്മ ऊष्मन् ūṣman സ स [s̪] ഷ ष [ʂ] ശ श [ɕ] ഃ ഃ [h] ഹ ह [ɦ] അവലംബം ↑ ↑ Mallory (1989:185).
"The Kurgan solution is attractive and has been accepted by many archaeologists and linguists, in part or total. It is the solution one encounters in the Encyclopaedia Britannica and the Grand Dictionnaire Encyclopédique Larousse."